*……………(sz.) napirend*

Előterjesztve: Egészségügyi, Szociális és Lakásügyi Bizottsághoz

**E L Ő T E R J E S Z T É S**

**A Képviselő-testület 2018. október 25-ei rendes ülésére**

**Tárgy:** Javaslat a Budapest Főváros II. Kerületi Önkormányzat Család-és Gyermekjóléti Központ alapító okiratának, valamint szolgáltatói nyilvántartásának módosítására

**Készítette:** …………………………………

Ötvös Zoltán osztályvezető

Intézményirányítási Osztály

**Egyeztetve:**  ...............................................

Dankó Virág

alpolgármester

1. ……….………………………………
2. Fermin Antonio Pineda
3. Gazdasági Igazgató

**Látta:** …………………………………

dr. Szalai Tibor jegyző

…………………………………………

dr. Murai Renáta jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény 40/A. § (2) bekezdés ag) pontja, és a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998.(IV.30.) NM rendelet (továbbiakban: NM rendelet) 25. §-a alapján a család- és gyermekjóléti központok 2018. szeptember 1-jétől kötelező feladatként látják el az óvodai és iskolai szociális segítő szolgáltatást.

Hivatkozott NM rendelet szerint az óvodai és iskolai szociális segítő szolgáltatás a gyermek veszélyeztetettségének megelőzése érdekében a szociális segítő munka eszközeivel támogatást nyújt a köznevelési intézménybe járó gyermeknek, a gyermek családjának és a köznevelési intézmény pedagógusainak. A szolgáltatás ellátása a köznevelési intézmény és fenntartója, valamint a család-és gyermekjóléti központ közötti együttműködési megállapodás alapján történik.

Magyarország 2018. évi központi költségvetésről szóló 2017. évi C. törvény 2. melléklet III. 3. n) pontja alapján az önkormányzatokat az általuk fenntartott család-és gyermekjóléti központ speciális szolgáltatásként nyújtott óvodai és iskolai szociális segítő szolgáltatás ellátására támogatás illeti meg. A támogatási összeg magába foglalja a személyi és tárgyi feltételek, fenntartási költségek biztosítását is.

Az NM rendelet 1. számú melléklete szerint 1000 fő köznevelési intézményben nyilvántartott gyermekre vetítve 1 fő óvodai és iskolai szociális segítő alkalmazása szükséges.

Kerületünkben 16 609 fő a köznevelési intézménybe beíratottak száma, ezért 16 fő bér és járulék költségét, mindösszesen 15 451 160 Ft összegű költségvetési támogatást nyújt a szakminisztérium a Budapest Főváros II. Kerületi Önkormányzat Család-és Gyermekjóléti Központ (1027 Budapest, Horvát utca 2-12.) részére. A támogatás folyósítása négy egyenlő részletben, ez év szeptemberétől kezdődően történik.

A megítélt támogatásból 4 fő iskolai és óvodai szociális segítő munkát végző munkatárs felvétele, valamint a szolgáltatás tárgyi feltételeinek bővítése, fejlesztése történhetne meg. A kerület földrajzi adottságai és a munkaszervezés hatékonyságának céljából szükséges lenne, hogy az intézmény egy új telephellyel *(*szakmai fogalmak szerint:*” ellátottak számára nyitva álló egyéb helyiség”)* bővüljön. Új telephelyként a Hidegkúti Rendészeti Központ (1028 Budapest, Rezeda utca 10. sz.) 53091 hrsz-ú helyisége alkalmas lenne az iskolai és óvodai szociális segítők elhelyezésére, s az ügyfelek fogadására.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 42. § 7. pontja értelmében a Képviselő-testület át nem ruházható hatáskörébe tartozik az intézmény alapítása, átszervezése, megszüntetése, továbbá az Mötv. 50. §-a rendelkezik arról, hogy a döntéshez a Képviselő-testület minősített többsége szükséges.

A Magyar Államkincstárhoz benyújtandó változtatási kérelemben az új telephely megjelölésén túl átvezetésre kerülnek a dokumentum legutóbbi módosítása óta bekövetkezett jogszabályi változások is.

A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24.) Korm. rendelet 27. § (1) bekezdése

szerint:*„A fenntartó köteles kérelmezni az adatmódosítást, ha a szolgáltatói nyilvántartásba bejegyzett adatok megváltoznak.”*

A fentiek alapján a szolgáltatói nyilvántartás módosítását kérelmezni kell a Budapest Főváros Kormányhivatala Gyámügyi és Igazságügyi Főosztályától.

A 4 fő iskolai és óvodai segítő közalkalmazott felvételével az intézmény dolgozóinak összlétszáma a 2018. évi költségvetéséről szóló 5/2018. (II.28.) önkormányzati rendeletben meghatározottakhoz képest 36 főről 40 főre növekedne, a bővülés az önkormányzatnak kiadási tételt nem jelent. A Képviselő-testület 2018. október 25-i ülésének napirendjén szereplő 2018. évi költségvetési rendelet módosítási javaslat a létszámváltozást már tartalmazza.

Kérem a Tisztelt Képviselő-testületet, hogy az előterjesztésben kifejtett indokokra figyelemmel szíveskedjen megtárgyalni és döntést hozni a Család-és Gyermekjóléti Központ alapító okiratának, valamint szolgáltatói nyilvántartásának módosítása ügyében.

*Az Egészségügyi, Szociális és Lakásügyi Bizottság elnöke a bizottság döntését a képviselő-testületi ülésen szóban fogja ismertetni.*

HATÁROZATI JAVASLATOK

1. A Képviselő-testület úgy dönt, hogy a Budapest Főváros II. Kerületi Önkormányzat Család-és Gyermekjóléti Központ (1027 Budapest, Horvát utca 2-12.) alapító okiratát a törzskönyvi nyilvántartásba történő bejegyzésének időpontjától – a határozat mellékletei szerinti adattartalommal - módosítja és egységes szerkezetben elfogadja.

Felkéri a Polgármestert az okiratok aláírására, valamint a szükséges intézkedések megtételére.

**Felelős:** Polgármester

**Határidő:** 2018. december 15.

*( A határozat elfogadásához* ***minősített*** *többségű szavazati arány szükséges.)*

2. A Képviselő-testület felhatalmazza a Polgármestert arra, hogy az Önkormányzat nevében a Budapest Főváros Kormányhivatala Gyámügyi és Igazságügyi Főosztályánál a szolgáltatói nyilvántartás módosításához (1028 Budapest, Rezeda utca 10. sz. alatti ellátottak számáranyitva álló egyéb helyiség)bejegyzéséhez a szükséges intézkedéseket megtegye.

**Felelős:** Polgármester

**Határidő:** 2018. december 15.

*( A határozat elfogadásához* ***minősített*** *többségű szavazati arány szükséges.)*

Budapest, 2018. október 16.

………………….

Dr. Láng Zsolt

Polgármester

1. *határozati javaslat mellékletei*

Okirat száma:

Módosító okirat

**A Budapest Főváros II. Kerületi Önkormányzat Család-és Gyermekjóléti Központ, a Budapest Főváros II. Kerületi Önkormányzat Képviselő-testülete által 2016. december 20. napján kiadott, 677875/2016.12.20./e. számú alapító okiratát az államháztartásról szóló 2011. évi CXCV. törvény 8/A. §-a alapján, - a …./2018.(X.25.) képviselő-testületi határozatra figyelemmel – a következők szerint módosítom:**

**1. Az alapító okirat 1.2. pontja helyébe a következő rendelkezés lép:**

1.2. A költségvetési szerv

1.2.1. székhelye: 1027 Budapest, Horvát utca 2-12. földszint 1.

1.2.2 telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 |  | 1027 Budapest, Szász Károly utca 2. |
| 2 |  | 1028 Budapest, Rezeda utca 10. |

**2. Az alapító okirat 4.3. pontja helyébe a következő rendelkezés lép:**

4.3. A költségvetési szerv alaptevékenysége: A költségvetési szerv gondoskodik a 4.1. pontban meghatározott közfeladatainak jogszabályokban meghatározott követelményeknek megfelelő ellátásáról. Családsegítő szolgáltatást nyújt, a szülő, törvényes képviselő otthonában napközbeni gyermekfelügyeletet (gyermekek napközbeni ellátását) és gyermekjóléti központot működtet. A megadott telephelyeken az „ellátottak számára nyitva álló egyéb helyiség”-et működtet.

**3.** **Az alapító okirat 4.4. pontja helyébe a következő rendelkezés lép:**

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 104030 | Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján |
| 2 | 104042 | Család és gyermekjóléti szolgáltatások |
| 3 | 104043 | Család és gyermekjóléti központ |

**4. Az alapító okirat 5.1. pontja helyébe a következő rendelkezés lép:**

5.1. A Költségvetési szerv vezetőjének megbízási rendje: A költségvetési szerv vezetőjét a Budapest Főváros II. Kerületi Önkormányzat Képviselő-testülete a közalkalmazottak jogállásáról szóló 1992. évi XXXIII. törvény alapján nyilvános pályázat útján, határorzott időre, de legfeljebb öt évre bízza meg. A költségvetési szerv vezetője felett az egyéb munkáltatói jogokat a polgármester gyakorolja. Az intézmény vezetője magasabb vezetői besorolású közalkalmazott.

**5.** **Az alapító okirat 5.2. pontja helyébe a következő rendelkezés lép:**

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 2 | megbízási jogviszony | A Polgári Törvénykönyvről szóló 2013. évi V. törvény |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Budapest *„időbélyegző szerint”*

P.H.

Dr. Láng Zsolt

Polgármester

Okirat száma:

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Budapest Főváros II. Kerületi Önkormányzat Család-és Gyermekjóléti Központ alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Budapest Főváros II. Kerületi Önkormányzat Család- és Gyermekjóléti Központ
      2. rövidített neve: Gyermekjóléti Központ
   2. A költségvetési szerv
      1. székhelye: 1027 Budapest, Horvát utca 2-12. földszint 1.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 |  | 1027 Budapest, Szász Károly utca 2. |
| 2 |  | 1028 Budapest, Rezeda utca 10. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2000.06.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Budapest Főváros II. Kerületi Önkormányzat
      2. székhelye: 1024 Budapest, Mechwart liget 1.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Budapest Főváros II. Kerületi Önkormányzat Képviselő-testülete

3.1.2. székhelye: 1024 Budapest, Mechwart liget 1.

3.2. A költségvetési szerv fenntartójának

3.2.1. megnevezése: Budapest Főváros II. Kerületi Önkormányzat

3.2.2. székhelye: 1024 Budapest, Mechwart liget 1.

1. **A költségvetési szerv tevékenysége**
   1. A költségvetési szerv közfeladata: A szociális igazgatásról és a szociális ellátásokról szóló 1993. évi III. törvény, valamint a gyermekek védelméről és a gyámügyi igazgatásról szóló 1997. évi XXXI. törvény alapján személyes gondoskodást nyújtó szociális alapszolgáltatást (családsegítő szolgáltatást) és gyermekjóléti alapszolgáltatást nyújt.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 889900 | M.n.s. egyéb szociális ellátás bentlakás nélkül |

4.3. A költségvetési szerv alaptevékenysége: A költségvetési szerv gondoskodik a 4.1. pontban meghatározott közfeladatainak jogszabályokban meghatározott követelményeknek megfelelő ellátásáról. Családsegítő szolgáltatást nyújt, a szülő, törvényes képviselő otthonában napközbeni gyermekfelügyeletet (gyermekek napközbeni ellátását) és gyermekjóléti központot működtet. A megadott telephelyeken az „ellátottak számára nyitva álló egyéb helyiség”-et működtet.

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 104030 | Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján |
| 2 | 104042 | Család és gyermekjóléti szolgáltatások |
| 3 | 104043 | Család és gyermekjóléti központ |

4.5. A költségvetési szerv illetékessége, működési területe: Budapest Főváros II. Kerületi Önkormányzat közigazgatási területe.

**5. A költségvetési szerv szervezete és működése**

5.1. A Költségvetési szerv vezetőjének megbízási rendje: A költségvetési szerv vezetőjét a Budapest Főváros II. Kerületi Önkormányzat Képviselő-testülete a közalkalmazottak jogállásáról szóló 1992. évi XXXIII. törvény alapján nyilvános pályázat útján, határorzott időre, de legfeljebb öt évre bízza meg. A költségvetési szerv vezetője felett az egyéb munkáltatói jogokat a polgármester gyakorolja. Az intézmény vezetője magasabb vezetői besorolású közalkalmazott.

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 2 | megbízási jogviszony | A Polgári Törvénykönyvről szóló 2013. évi V. törvény |